KOMPLEX FOGLALKOZÁS

1. Soroljuk fel az érzékelés formáit és az érzékszerveinket!

2. Olvassuk el a Színkör című verset!

3. Gyűjtsetek a versből olyan szavakat, amelyek az 5-féle érzékelési forma valamelyikéhez kapcsolhatók (pl. színek, hangok stb.). Írjátok be a mellékelt feladatlap megfelelő sorába a gyűjtött szavakat!

|  |  |
| --- | --- |
| LÁTÁS – szín, forma, felszín |  |
| HALLÁS – hangok |  |
| SZAGLÁS – szagok |  |
| ÍZLELÉS – ízek |  |
| TAPINTÁS – hő, forma, felszín |  |
| az érzetek keveredése – (SZINESZTÉZIA)  |  |

4. Hova soroltátok a „zöld íz”-t, a „sárga hang”-ot és a „rőt illat”-ot?

5. A különféle érzékszervek által megtapasztalt érzetek összekapcsolását, keveredését – mint amilyenek az iménti kifejezések – szinesztéziának nevezzük. A költők gyakran élnek ezzel a lehetőséggel, hogy még érzékletesebben, tömörebben fejezzenek ki egy-egy érzést, hangulatot.

6. Rajzoljunk a vers alapján „szín-köröket” színes papírból kivágott körcikkekre.

Kétféle színkört alkothatunk a versből:

a.) A vers első 4 sorából kiindulva az évszakokat ábrázoljuk.

b.) A vers középső szakaszának sorait ábrázoljuk.

Ha elkészültek a rajzok, összeállítjuk a szín-köröket, fekete háttérre felragasztjuk, kiállítjuk.